Lav et referat af nedenstående tekst:

Tekst:
Det skal være slut med lønslagsmål mellem plejefamilier og Brønderslev Kommune. For lønsystemet skal laves om, så familierne fremover får et fast honorar for at have et barn i pleje - dermed skal der ikke længere forhandles om det samme barn hvert år. Sådan har systemet i Brønderslev kommune nemlig fungeret hidtil, men nu skal det være slut. Og det glæder Bente Børjesson, der har været plejemor i 35 år. - Altså det er jo en fuldstændig absurd ting, at man i det her arbejde har omvendt resultatløn, for det er jo det, man har. Hvis man som plejefamilie gør det godt, og børnene får det bedre, så bliver man sat ned i løn, fortæller Bente Børjesson. Den erfarne plejemor har kæmpet for et bedre lønsystem i flere år. Sidste år fik hun og andre plejeforældre foretræde for Folketingets Social- og Indenrigsudvalg, hvor de forsøgte at råbe politikerne op om det, de mener, er en stor uretfærdighed i systemet. Og derfor glæder hun sig også over, at Brønderslev Kommune nu vil gennemføre den såkaldte Gennemsnitsmodel, hvor familierne får et fast honorar for at have et barn i pleje – alt efter, hvilke vanskeligheder barnet har. Men prisen ligger fast i den tid, barnet er i pleje. Lone Lex (Venstre), der er formand for Børne- og Skoleudvalget i Brønderslev Kommune er også godt tilfreds med, at der nu bliver gjort op med den negative resultatløn. Men systemet er ikke perfekt endnu. - Jeg ser også, at der er plads til forbedringer på det her område hvis man skal have det til at fungere, og jeg tror ikke kun, at gennemsnitsmodellen løser de her problemer, for det er lidt en proces, siger hun. I næste uge skal Børne- og Skoleudvalget diskutere, hvordan gennemsnitsmodellen skal gennemføres. Gennemsnitsmodellen anbefales af Kommunernes Landsforening og er allerede implementeret i flere af landets kommuner.

Referat:
Det gamle system bliver stærkt kritiseret for at give negativ resultatløn.